Document ID: 32009D0246

RÅDETS AFGØRELSE
af 16. februar 2009
om indgåelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side for at tage hensyn til Republikken Bulgariens og Rumæniens tiltrædelse af Den Europæiske Union
(2009/246/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, og artikel 300, stk. 3, andet afsnit,
under henvisning til tiltrædelsesakten af 2005, særlig artikel 6, stk. 2,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Protokollen til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden siden for at tage hensyn til Republikken Bulgariens og Rumæniens tiltrædelse af Den Europæiske Union (i det følgende benævnt »protokollen«) blev undertegnet på Det Europæiske Fællesskabs og dets medlemsstaters vegne i Luxembourg den 13. oktober 2008 med forbehold af dens senere indgåelse i overensstemmelse med Rådets afgørelse 2008/881/EF (2).
(2)
Protokollen bør godkendes -
TRUFFET FØLGENDE AFGØRELSE:
Artikel 1
Protokollen til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side for at tage hensyn til Republikken Bulgariens og Rumæniens tiltrædelse af Den Europæiske Union godkendes på Det Europæiske Fællesskabs og dets medlemsstaters vegne.
Teksten til protokollen er knyttet til denne afgørelse (3).
Artikel 2
Formanden for Rådet foranstalter på Fællesskabets og dets medlemsstaters vegne den deponering af akter, der er omhandlet i artikel 8 i protokollen.
Udfærdiget i Bruxelles, den 16. februar 2009.

Labels: 8
18
15
5